CELEX: 32012R0698
Language: da
Date: 2012-07-25 00:00:00
Title: Kommissionens gennemførelsesforordning (EU) nr. 698/2012 af 25. juli 2012 om tarifering af varer i den kombinerede nomenklatur

31.7.2012   
            
            
               DA
            
            
               Den Europæiske Unions Tidende
            
            
               L 203/34
            
         KOMMISSIONENS GENNEMFØRELSESFORORDNING (EU) Nr. 698/2012
   af 25. juli 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told— og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Foranstaltningerne vedrørende produkt 1 og 3 i bilaget til denne forordning er i overensstemmelse med udtalelse fra Toldkodeksudvalget. Udvalget har ikke afgivet udtalelse vedrørende produkt 2 i bilaget til denne forordning, inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juli 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et flerfunktionsapparat (»multimediecenter til motorkøretøjer«) af den art, der anvendes til motorkøretøjer, bestående af to hoveddele:
                              
                                          —
                                       
                                       
                                          en radiofonimodtager kombineret med en CD/DVD-afspiller
                                       
                                    
                                          —
                                       
                                       
                                          en aftagelig LCD-farveskærm af berøringstypen med et diagonalt skærmmål på ca. 17,5 cm (7 tommer) og billedformatet 16:9.
                                       
                                    Apparatet er udstyret med indgange til modtagelse af videosignaler fra eksterne enheder som f.eks. et bakkamera.
                              Med apparatet følger en fjernbetjening.
                              En ekstra skærm kan tilsluttes apparatet.
                           
                        
               
                  8528 59 40
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 40.
                  Apparatet består af dele, der kan udføre flere forskellige funktioner (lydgengivelse, videogengivelse, radiofonimodtagelse), som dog ikke er karaktergivende i forhold til apparatets design og konstruktion.
                  I henhold til almindelig tariferingsbestemmelse 3 c) tariferes apparatet derfor under KN-kode 8528 59 40 som andre monitorer med LCD-skærme (med flydende krystaller).
               
            
                  
                              2.
                           
                           
                              Et flerfunktionsapparat (»multimediecenter til motorkøretøjer«) af den art, der anvendes til motorkøretøjer, der måler cirka 17 × 5 × 16 cm.
                              Det kombinerer en radiofonimodtager, et lyd- og videogengivelsesapparat og en LCD-farveskærm med et diagonalt skærmmål på ca. 8 cm (3,5 tommer).
                              Apparatet er udstyret med indgange til modtagelse af videosignaler fra eksterne enheder som f.eks. et bakkamera.
                              Apparatet kan også gengive lyd og billeder fra et USB-hukommelsesstik.
                              Med apparatet følger en fjernbetjening.
                              En ekstra skærm kan tilsluttes apparatet.
                           
                        
               
                  8528 59 40
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 40.
                  Apparatet består af dele, der kan udføre flere forskellige funktioner (lydgengivelse, videogengivelse, radiofonimodtagelse), som dog ikke er karaktergivende i forhold til apparatets design og konstruktion.
                  I henhold til almindelig tariferingsbestemmelse 3 c) tariferes produktet derfor under KN-kode 8528 59 40 som andre monitorer med LCD-skærme (med flydende krystaller).
               
            
                  
                              3.
                           
                           
                              Et flerfunktionsapparat (»multimediecenter til motorkøretøjer«) af den art, der anvendes til motorkøretøjer.
                              Det kombinerer en radiofonimodtager, et lyd- og videogengivelsesapparat, et radionavigationsapparat og en LCD-farveskærm med et diagonalt skærmmål på cirka 18 cm (7 tommer) og billedformatet 16:9.
                              Apparatet er udstyret med indgange til modtagelse af videosignaler fra eksterne enheder som f.eks. et bakkamera eller en DVB-T tuner.
                              Apparatet kan også gengive lyd og billeder fra et hukommelseskort.
                              Med apparatet følger to fjernbetjeninger.
                              En ekstra skærm kan tilsluttes apparatet.
                           
                        
               
                  8528 59 40
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 40.
                  Apparatet består af dele, der kan udføre flere forskellige funktioner (lydgengivelse, videogengivelse, radiofonimodtagelse, radionavigation), som dog ikke er karaktergivende i forhold til apparatets design og konstruktion.
                  I henhold til almindelig tariferingsbestemmelse 3 c) tariferes produktet derfor under KN-kode 8528 59 40 som andre monitorer med LCD-skærme (med flydende krystaller).